ৱাং য়াপিং

ৱাং য়াপিং (চীনা:王亚平; পিনয়ন: ৱাং ইয়াপিং; জন্ম জানুৱাৰী ১৯৮০) এগৰাকী চীনা সামৰিক পৰিবহণ পাইলট আৰু টাইকোনাউট। ৱাং আছিল পিপলছ লিবাৰেচন আৰ্মি মহাকাশচাৰী কৰ্পছলৈ নিৰ্বাচিত হোৱা দ্বিতীয়গৰাকী মহিলা টাইকোনাউট, মহাকাশত দ্বিতীয়গৰাকী চীনা মহিলা আৰু মহাকাশ ভ্ৰমণ কৰা প্ৰথমগৰাকী চীনা মহিলা।

২০২২ চনৰ এপ্ৰিল মাহত চীনৰ এগৰাকী মহিলা মহাকাশচাৰীয়ে মহাকাশত সঞ্চিত ১৯৭ দিন মহাকাশত থকাৰ নতুন অভিলেখ গঢ়িছিল। 

প্ৰাথমিক জীৱন
ৱাং য়াপিংৰ জন্ম হৈছিল শানডং প্ৰদেশৰ য়ানটাই প্ৰিফেকচাৰত। তাইৰ মাক আৰু দেউতাক খেতিয়ক আছিল, আৰু তাইৰ দুগৰাকী ভনীয়েক আছিল বুলি জনোৱা হৈছে।

১৯৯১ চনৰ ছেপ্টেম্বৰ মাহত তেওঁ য়ানটাইৰ জুনিয়ৰ হাইস্কুলত ভৰ্তি হয়। ১৯৯৪ চনত তেওঁ য়ানটাই য়িঝং হাইস্কুলত ভৰ্তি হয় আৰু ১৯৯৭ চনত স্নাতক সম্পূৰ্ণ কৰে। তাৰ পিছত তেওঁ পিপলছ লিবাৰেচন আৰ্মি এয়াৰ ফ’ৰ্চৰ চাংচুন ফ্লাইট কলেজত ভৰ্তি হয়। 

বায়ুসেনাৰ কেৰিয়াৰ
ৱাং য়াপিংয়ে ১৯৯৭ চনৰ আগষ্ট মাহত বায়ুসেনাত যোগদান কৰে। তেওঁ চীনৰ সপ্তম বেচৰ মহিলা সামৰিক পাইলটসকলৰ মাজৰ অন্যতম আছিল, য’ত মুঠ ৩৭ জন সদস্য আছিল। তেওঁ ২০০১ চনত বিমান বিশ্ববিদ্যালয় আৰু ফ্লাইট স্কুলৰপৰা ফাৰ্ষ্ট লেফটেনেণ্ট পদবীৰে স্নাতক হয়।

উহানত বায়ুসেনাৰ পৰিবহণ বিমান দলৰ সৈতে পাইলট হিচাপে তেওঁ যুদ্ধ প্ৰস্তুতি অনুশীলন, ৱেনচুৱান ভূমিকম্প সাহায্য অভিযান, আৰু বেইজিং ২০০৮ অলিম্পিক গেমছৰ বাবে ডাৱৰ বীজ সিঁচা আৰু বতৰ পৰিৱৰ্তন কাৰ্যসূচীত অংশগ্ৰহণ কৰিছিল।

১৬০০ ঘণ্টা নিৰাপদ উৰণ সম্পূৰ্ণ কৰাৰ পাছত তেওঁক বায়ুসেনাৰ দ্বিতীয় শ্ৰেণীৰ পাইলট হিচাপে নিযুক্তি দিয়া হয়। ২০১০ চনৰ মে’ মাহত তেওঁ আনুষ্ঠানিকভাৱে চীনৰ দ্বিতীয়গৰাকী মহিলা মহাকাশচাৰী হিচাপে নিৰ্বাচিত হয়। সেই সময়ত তেওঁ পিপলছ লিবাৰেচন আৰ্মি এয়াৰ ফ’ৰ্চৰ কেপ্টেইন আছিল।

 স্পেছফ্লাইট কেৰিয়াৰ 
২০১২ চনত শ্বেনঝৌ ৯ স্পেছ মিছনৰ প্ৰাৰ্থী আছিল। কিন্তু লিউ ইয়াংক প্ৰথম চীনা মহিলা স্পেছ ট্ৰাভেলাৰ হিচাপে ঐতিহাসিক মিছনৰ বাবে নিৰ্বাচিত কৰা হৈছিল। ৱাং এছজেড-৯ৰ বেকআপ ক্ৰুৰ সদস্য আছিল।

 শ্বেনঝৌ ১০ 
২০১৩ চনৰ জুন মাহত পৃথিৱীক প্ৰদক্ষিণ কৰা শ্বেনঝৌ ১০ স্পেছশিপ ক্ৰুৰ সদস্য হিচাপে ৱাং দ্বিতীয় চীনা মহিলা স্পেছফেৰাৰ হৈছিল, আৰু টিয়াংগং-১ অৰ্বিটিং স্পেছ ষ্টেচনৰ সৈতে ডক কৰিছিল।

তেওঁক “গডেছ II” বুলি জনা গৈছিল। ক্ৰুৰ প্ৰথম সদস্য হিচাপে এপ্ৰিল মাহত ঘোষণা কৰা হৈছিল, আৰু বাকী ক্ৰুসকল জুন মাহত ঘোষণা কৰা হৈছিল।

ভষ্টক ৬ৰ ৫০বছৰীয়া জয়ন্তীত স্পেছত থকা দুগৰাকী মহিলাৰ ভিতৰত ৱাং ইয়াপিং অন্যতম আছিল। আনগৰাকী আছিল কেৰেন নাইবাৰ্গ, এগৰাকী আমেৰিকান এছ্ট্ৰ’নট।

টিয়াংগং-১ত থাকোঁতে, ৱাঙে বৈজ্ঞানিক এক্সপেৰিমেণ্ট কৰিছিল আৰু লাইভ টেলিভিশ্যন ব্ৰডকাষ্টৰ জৰিয়তে চীনা ছাত্ৰ-ছাত্ৰীৰ বাবে ফিজিক্স লেছন শিকাইছিল।

২০১৮ চনত তেওঁ এয়াৰ ফৰ্ছ কৰ্ণেল পদবী লাভ কৰিছিল আৰু চাৰি ধৰণৰ এয়াৰক্ৰাফ্ট উৰুৱাবলৈ প্ৰশিক্ষণ লৈছিল।

২০১৮ চনৰ মাৰ্চ মাহত তেওঁ নেচনেল পিপল’ছ কংগ্ৰেছৰ ডেপুটি হিচাপে পাঁচ বছৰৰ বাবে নিৰ্বাচিত হৈছিল।

 শ্বেনঝৌ ১৩ 
২০২১ চনৰ অক্টোবৰ মাহত ঘোষণা কৰা হৈছিল যে ৱাংক শ্বেনঝৌ ১৩ মিছনৰ ক্ৰুৰ সদস্য হিচাপে নিৰ্বাচিত কৰা হৈছিল, যাৰ ফলত তেওঁৰ দ্বিতীয় স্পেছফ্লাইট আৰু প্ৰথমবাৰৰ বাবে এগৰাকী চীনা মহিলাই দুবাৰ স্পেছলৈ গৈছিল।

তেওঁ টিয়াংগং স্পেছ ষ্টেচনত উঠা প্ৰথম মহিলা এছ্ট্ৰ’নট হৈছিল আৰু এক্সট্ৰাভেহিকুলাৰ এক্টিভিটি কৰিছিল।

১৫ অক্টোবৰ ২০২১ তাৰিখে শ্বেনঝৌ ১৩ ক্ৰুসকল টিয়ানহে স্পেছ ষ্টেচন মডিউলত উপস্থিত হৈছিল। 

৭ নৱেম্বৰ তাৰিখে চাইনা মেণ্ড স্পেছ এজেঞ্চিয়ে ঘোষণা কৰিছিল যে স্পেছৱাক চলি আছে আৰু ইয়াত ঝাই ঝিগাং আৰু ৱাং ইয়াপিং অংশগ্ৰহণ কৰিছিল।

এই স্পেছৱাক ৬ ঘণ্টা ২৫ মিনিট ধৰি চলিছিল।

ৱাঙে টিয়ানঝৌ ৩ কাৰ্গো স্পেছক্ৰাফ্টৰ জৰিয়তে প্ৰেৰণ কৰা নতুন স্পেছচুট ব্যৱহাৰ কৰিছিল।

 ব্যক্তিগত জীৱন 
ৱাঙৰ বিবাহ হৈছে ঝাও পেঙৰ সৈতে, যি এজন পিএলএএফ পাইলট।

তেওঁলোকৰ এজনী কন্যা আছে। 

তেওঁ পেকিং ইউনিভাৰ্ছিটিত ছাইক’লজিত ডক্টৰেল ডিগ্ৰীৰ বাবে অধ্যয়ন কৰি আছে।

তথ্যসূত্ৰ

বাহ্যিক সংযোগ

ৱাং য়াপিঙৰ স্পেচফেক্টছ জীৱনী

শ্ৰেণী:চীনৰ ব্যক্তি